SARL-NUUS Sondag 13 MEI 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today? en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


Aan al die moeders wat vandag luister, aan julle `n baie gelukkige Moedersdag. 
IN DIE NUUS VANDAG 

NASIONALE AMATEURRADIODAG 16 JUNIE 2012 

ANACAPA HOOGVLUGBALLON STYG TOT NABY 112 000 VOET 
RADIO MYANMAR STEURINGS OP 40 METER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


NASIONALE AMATEURRADIODAG 16 JUNIE 2012 


Die Suid-Afrikaanse Radioliga het 16 Junie as die Nasionale Amateurradiodag 
uitgesonder ter viering van amateurradio as `n nasionale hulpbron en sy diver- 
siteit as die opwindendste van alle wetenskaplike stokperdjies. 


Die doel is om amateurradio aan die publiek bekend te stel deur uitstallings 
en demonstrasies van die verskillende aspekte wat amateurradio groot en pret 
maak, en daaraan deel te neem, te vertoon. Daar word beplan dat die aktiwiteite 
vanaf 09:00 - 14:00 sal plaasvind. 


Individuele deelname. 


Alle radioamateurs behoort deel te neem. Hier is `n paar idees wat jy as `n 
individu kan doen: 


Sit jou stasie op in 'n park naby jou met bome om antennas aan te hang. 'n 
Eenvoudige dipool of omgekeerde V sal reg wees vir 20 en 40 meter. Jy mag 
miskien nie met die wêreld kan praat nie, maar jy sal met stasies in Suider- 
Afrika kan kommunikeer. En as die band oop is, wie weet met wie sal jy kan 
praat? Kry familielede om te help om brosjures oor amateurradio en knopies 
met `n amateurradioslagspreuk op, wat van die SARL beskikbaar is, uit te deel. 


Diegene wat by die huis vassit, vir watter rede ookal, kan nog steeds deelneem 
deur op die lug met demo-stasies te praat. 


Klubdeelname. 


Stel 'n uitstalling by `n besige winkelsentrum of groot winkel soos Incredible 
Connection, `n kampeerwinkel of `n groot supermark of in `n park op. 


Op die lug aktiwiteite op Nasionale Amateurradiodag sluit die Jeugdagnaelloop 
in. 


Ondersteunende aktiwiteite. 


09:00 - 09:55 Jongmense praat oor amateurradio. 10:00 - 12:00 Jeugdagnaelloop. 
12:00 - 12:45 Senior Amateurs onthou. 


Jongmense praat oor amateurradio is 'n vooraf opgeneemde program met jong 
mense wat praat oor hoe hulle in amateurradio beland het en wat dit vir hulle 
beteken. As jy onder 25 is, stuur `n e-pos met jou kontakbesonderhede na 
artoday@sarl.org.za om deel te neem. 


Jeugdagnaelloop. Dit is `n prettige aktiwiteit om Jeugdag te vier en kontak 
tussen die jong radioamateurs in Suider-Afrikaanse lande te bevorder. 


Roep “OOG Jeugdag”. Daar is baie pryse wat deur deelnemers gewen kan word. 


Senior Amateurs Onthou is `n voorafopgeneemde program met senior amateurs 
deel hul ondervinding en buitengewone gebeure in amateurradio. Audiolêers sal 
beskikbaar wees aan klubs om op HF en BHF uit te saai. Om te deel stuur jou 
kontakbesonderhede aan artoday@sarl.org.za. 


Meer besonderhede oor al die Nasionale amateurradioaktiwiteite sal gedurende 
volgende week aan lede en klubs gestuur word en sal beskikbaar wees op 
www.sarl.org.za. 


ANACAPA HOOGVLUGBALLON STYG TOT NABY 112 000 VOET 


Ons is nie seker of dit `n nuwe wêreldhoogterekord vir `n amateurradio 
toegeruste hoë hoogte ballon is nie, maar lede van die Anacapa Nabyruimte 
Ontdekkingsklub in Kalifornië se Anacapa skool vier die onlangse sukses van 
hul tweede nabyruimtesonde wat `n hoogte van byna 112 000 voet bereik het. 
Amateur Radio Newsline se Don Carlson, KO6FM, het die res van die storie: 


“5-4-3-2-1 Gaan!” Dis van `n groep tieners van nabyruimte avonturiers 
wat `n hoë hoogte ballon loslaat wat binnekort bo Kalifornië se sentrale kus sal 
styg en dan na die ooste van die staat se sentrale vallei sweef. 


Genoem Anacapa Amateur Groot Hoogte Ballon 2, `n studentespan van die 
Anacapa skool het twee loonvragkapsules aan `n weerballon op Saterdag 5 Mei 
vasgemaak. Toegerus met `n GPS, atmosferiese sensors, hoë-definisie video en 
stil kameras, `n televisiesender en `n Geigerteller, het die loonvrag intyddata, 
video en fotos tydens sy styging uitgestuur. 


Anacapa Amateur Groot Hoogte Ballon 2 is geheel en al deur studente ontwerp 
en gebou. 'n Groot projek vir jeugdag hierdie jaar. 


RADIO MYANMAR STEURINGS OP 40 METER 


Die Suid-Afrikaanse Radioliga HAMNET berig dat Radio Myanmar onwettig 
uitsaai op 7,110 MHz. Die stasie gebruik volle draer AM van 15:30 UTC elke 
dag en steur op die noodkommunikasiefrekwensie. 


Stappe word gedoen om `n formele beswaar in te dien, maar dit neem tyd en 
die regte prosedures moet gevolg word. Intussen het Suid-Afrika se Hamnet 
noodkommunikasie reaksiegroep 'n amptelike klag direk na Radio Myanmar 
gestuur en versoek dat hulle van frekwensie verander. 


MUSEUMDAG 
Nasionale Museumdag vind elke jaar in Mei plaas. 


Ten behoewe hiervan sal die Zululandse amateurradioklub as £S5ZLB op Sondag 
20 Mei 2012 vanaf die Nongagayi Fort in Eshowe opereer. Elke stasie wat kontak 
maak, sal `n spesiale @OSL-kaart met `n foto van die fort waarin die museum 
nou gehuisves is, ontvang. Indien u kontak bewerkstellig met ZS5ZLB, stuur vir 
hulle 'n @SL-kaart. U behoort hulle hoofsaaklik op die 40 meter band te vind. 


Die Zululandse klub gaan amateurradio demonstreer aan besoekers van die 
geleentheid. 


EKSAMENNOMMERS VIR DIE RADIOAMATEUREKSAMEN OP DIE 
WEB 


Alle sterkte aan die 168 kandidate vir die radioamateureksamen op Donderdag 
24 Mei. Kandidate kan hulle eksamennommers sowel as waar die eksamen afgelê 
moet word vanaf die web verkry. Besoek www.amateurradio.org.za/RAE .htm 
of gaan na die skakel op die SARL se tuisblad www.sarl.org.za. 


Die eksamen begin om 19:00 en kandidate het drie uur om die twee afdelings van 
die vraestelle te beantwoord. Kandidate moet voor 18:30 by die eksamenlokale 
aanmeld en moet hulle ID-boekies of ander identifikasiebewys saamneem. 


LOGBOEK VAN DIE WÊRELD REGISTRASIE 


Indien u sukkel om op die LOTW te registreer en indien die slakkepas posopsie 
u nie geval nie, dan sal Geoff Levey, ZS6GRL, u graag met registrasie help. 


Al1 wat u hoef te doen, is om `n geskandeerde kopie van u lisensie en een of ander 
vorm van identifikasie soos byv. die eerste bladsy van u ID-boek of rybewys aan 
Geoff te stuur. U behoort na ongeveer vier dae by LOTW geregistreer te wees. 


Maak asb. van hierdie aanbod gebruik en stuur u inligting aan hfman- 
ager@sarl.org.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is maar sal 
toeneem soos wat die grootste sonvlek in jare, 1476, oor die sigbare oppervlakte 
van die son beweeg. Daar is `n goeie kans vir `n uitbarsting vanaf hierdie sonvlek. 


Vir diegene wat hulle eie frekwensievoorspellings wil doen, is die verwagte effek- 
tiewe sonvlektelling vir die week ongeveer 69. 


A1 die DX-bande van 20 tot 10 m gaan pret wees met 15 m wat die beste 
openinge gaan oplewer met 10 m net 'n kortkop agter. 


Besoek gerus www.spaceweather.co.za vir meer inligting. 
DAGBOEK VAN GEBEURE 


13 Mei - Logstate vir ZS3-naelloop moet in wees na Z53-Naelloop, Posbus 1049, 
Kathu, 8446 of per e-pos aan zs3nc@gsl.net. 12/13 Mei - AWA buis-@SO- 
partytjie. 19 Mei - 14:00 PEARS AJV by die Italiaanse Klub, Charlo, Port 
Elizabeth voorafgegaan deur 'n kattebakverkoping en `n bring en braai na die 
AJV. 


20 Mei Nasionale Museumdag: Zululand radioamateurs saai uit vanaf 
Nonggayi Fort. 28 Mei - Logstate vir die AWA Buis @SO-party moet in wees 
na andyzs6ady@vodamail.co.za of stuur dit na AWA of Southern Africa, Posbus 
12320, Benoryn, 1504. 16 Junie - Nasionale Amateurradiodag 09:00 tot 16:00. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7082, 7205 en 17 570KHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoekwww.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Johann, ZU1JM en George, ZS6ONE, en ook deur laasgenoemde geredigeer. 


Dankie dat u geluister het, 73. 
/EX 


